Dame i gospodo zastupnici, poštovani gosti evo smo čekali kako bi nastavili 54. sjednicu Zastupničkog doma Parlamentarne skupštine, koja je prekinuta jutros u 4:15, a zakazan nastavak u 10:00 sati. U ovom trenutku konstatiram da nemamo kvoruma, tako da molim službe da evidentiraju nazočnost zastupnika, kao i izočnost ostalih zastupnika i ujedno kažem da se jedino zastupnica Nermina Kapetanović javila za kašnjenje na sjednicu, ostali zastupnici niko nije ispričao nedolazak. Stoga u skladu sa člankom 73. stavkom (3) ja dajem pauzu od 30 minuta kako bi tjekom ovoga pokušali osigurati kvorum. Znači, sad je 10:17, znači trinaest do jedanaest. Dame i gospodo zastupnici, poštovani gosti nastavljamo 54. sjednicu Zastupničkog doma Parlamentarne skupštine BiH. Srdačno pozdravljam sve nazočne zastupnike i goste. Prema informacijama naše Službe sjednici je u ovom trenutku nazočno 23 zastupnika. Konstatiram da sjednica ima kvorum za rad i odlučivanje. Pristupamo realiziranju preostalog dnevnog reda 54. sjednice. Prelazimo na točku šest, Ad. 6. Prijedlog zakona o izmjenama Zakona o plaćama i naknadama u institucijama Bosne i Hercegovine, predlagatelj: Vijeće ministara BiH, broj: 01,02-02-1- 2015/17 od 09.08.2017. (skraćeni postupak), (prvo čitanje)
/nije uključen mikrofon/
Ajde kratko, izvolite.
Naime, ja bi zamolio predlagača da uvaži, imamo zahtjev od nekoliko zaposlenih koji rade na kripto zaštiti, koje bi možda po prirodi posla trebalo unijeti takođe u ovu, u član 1. odnosno u kategoriju onih koji imaju pravo na dodatak u plati. Prema tome, evo ja ću na taj način uložiti amandman na ovaj Zakon, pa molio bih za razimijevanje, jer se radi o nekih desetak, dvanaest ljudi koji u troškovnom smislu neće značajnije uticati na ovaj Zakon. Hvala.
Zahvaljujem. Momčilo Novaković, rasprava. Izvolite zastupniče.
Uvažena predsjedavajuća, cijenjeni koleginice i kolege. Mi danas imamo na dnevnom redu dva zakona o izmjenama Zakona o platama i naknadama u institucijama Bosne i Hercegovine. Ja hoću da kažem već nekoliko puta izrečen stav da neću podržati pojedinačno i parcijalno rješavanje problema na način da nam Savjet ministara kad god se ukaže negdje neki problem predloži izmjene Zakona. Smatram da je od ključne važnosti da se sagleda Zakon koji imamo danas na snazi i da Savjet ministara nakon sagledavanja cjelokupnog Zakona, te presuda koje su u međuvremenu stigle, stavova različitih itd. itd. predloži u parlamentarnu proceduru tekst Zakona o platama i naknadama u institucijama BiH kako bismo na jednoj sjednici i mi poslanici mogli sagledati cjelokupnu problematiku, inače ovako nas svakih nekoliko sjednica bombarduje se s nekim izmjenama i mi jednostavno nismo u mogućnosti da sve ove izmjene pratimo na pravi način. Dakle, ja neću podržati nijedan od ova dva zakona, smatram da Savjet ministara što prije mora u parlamentarnu proceduru pustiti tekst, integralni tekst izmjena Zakona o platama ili čak potpuno nov Zakon o platama i naknadama u institucijama BiH.
Hvala. Zaključujem raspravu, jer nema više prijavljenih. 3 Prelazimo na točku sedam, Ad. 7. Prijedlog zakona o dopunama Zakona o plaćama i drugim naknadama u sudbenim i tužiteljskim institucijama na razini Bosne i Hercegovine, predlagatelj: Vijeće ministara BiH, broj: 01,02-02-1-2338/17 od 29.09.2017., s Mišljenjem Povjerenstva za financije i proračun Zakonodavno-pravni sektor je 03.10.2017. dostavio Mišljenje u kojem je utvrđeno da je Prijedlog zakona usklađen sa člankom 105. Poslovnika Zastupničkog doma i Jedinstvenim pravilima za izradbu pravnih propisa u institucijama BiH. Kolegij Doma je na 56. sjednici, održanoj 24.10.2017. odredio Povjerenstvo za financije i proračun nadležnim za razmatranje Prijedloga zakona. Nadležno Povjerenstvo je 14.11.2017. dostavilo Mišljenje, Povjerenstvo nije prihvatilo načela Prijedloga zakona. Ustavnopravno povjerenstvo je 15.11.2017. dostavilo Mišljenje, Povjerenstvo je utvrdilo da je Prijedlog zakona u skladu s Ustavom BiH i pravnim sustavom Bosne i Hercegovine. Otvaram raspravu. Nema prijavljenih. Zaključujem raspravu. Prelazimo na točku osam, Ad. 8. Prijedlog zakona o izmjenama i dopunama Izbornog zakona Bosne i Hercegovine, predlagatelj: zastupnici Salko Sokolović, Senad Šepić i Sadik Ahmetović, broj: 01-02-1-2400/17 od 09.10.2017. (prvo čitanje)
[[nije uključen mikrofon]] 4
Kao predlagatelj. Izvolite. ____________(?) [[nije uključen mikrofon]]
Ne znam šta mi hoćete kazati predsjedavajuća.
Pa znamo dobro, po Poslovniku radimo, samo izvolite imate riječ kao predlagatelj. ____________(?) [[nije uključen mikrofon]] Ima predlagač.
Dobro, ja ću kratko, samo, dakle kratko ću samo reći da u parlamentarnoj proceduri ima više izbornih zakona, izmjena izbornih zakona, a ova je, po nama, suštinska. U ovoj zemlji se loše politike i loši političari održavaju izbornom krađom. Dakle, namještaju se poslušnici, namještaju se poltroni, namještaju se oni koji će raditi za male uske skupine političkih lidera koji na takav način održavaju ovu, po nama, veoma lošu i nesposobnu vlast. Način na koji se to može eliminirati je uvođenje elektronskog glasanja u BiH i onemogućavanja izbornih krađa. Mi smo iz Kluba Nezavisni blok podnijeli Prijedlog izmjena Izbornog zakona u kojem želimo tretirati ovu oblast, dakle isključivo tretiramo mogućnosti uvođenja elektronskog glasanja koja primarno će značiti mogućnost skeniranja glasačkih listića na izborni dan i u tom smislu da onemogućimo izborne prevare, manipulacije i krađe koje sam maloprije evo spomenuo. Ja mislim da nema većeg nacionalnog interesa svih ljudi u ovoj Bosni i Hercegovini, u cijeloj Bosni i Hercegovini, nego da dobiju šansu da mogu, da njihov glas bude zaštićen, da mogu izaći na izbore i da budu sigurni da ono kako su oni glasali da će to biti prepoznato u izbornim kutijama. I pozivam evo sve kolege, dakle i sinoć su na jednom drugom zakonu ljudi mogli pokazati svoja prava lica i kazati ko su i šta su, šta misle, zašto se zalažu, kakve su njihove politike, danas na ovom Izbornom zakonu pogotovo svako može reći jel' mu stalo do toga da ima ozbiljne, transparentne, poštene, otvorene i demokratske izbore ili želi pokušavati, zadržavati svoju, svoju poziciju i vlast na nekim principima manipulacija, izbornih krađa kako je to najvećim dijelom i najvećim, u najvećem slučaju bilo do sada. Dakle, ja očekujem da u tom smislu se podrže, ovaj, ovaj pristup i da dobijemo, da dobijemo mogućnost da se izborna volja, da izborna volja bude isključivo volja birača, da to ne bude volja brojača kako je to najvećim dijelom bio slučaj dosad.
Zastupnik Nikola Lovrinović, rasprava. Izvolite zastupniče.
Zahvaljujem gospođo predsjedavajuća. Dobro jutro kolegama i koleginicama i svima u dvorani. 5 Dakle, jedan sam od članova Ustavnopravnog povjerenstva koji sam tražio da se ovo prije svega uputi na mišljenje Središnjem izbornom povjerenstvu, pa možda i Vijeću ministara da vidimo kako će se ove odredbe odraziti na ukupan, dakle, izgled ovog procesa i Zakona. No, evo Ustavnopravno povjerenstvo je, dakle, donijelo Zaključak kakv jeste, samo postavljam pitanje, dakle – hoće li oni zaključci Ustavnopravnog povjerenstva do drugog čitanja biti sastavni dio nekakve današnje odluke ovoga Doma? Dakle, ako će to tako biti, onda da imamo neku cjelovitu priču u drugom čitanju kad je u pitanju ovaj Zakon. Hvala lijepo.
Nema više prijavljenih po ovoj točki dnevnog reda. Zaključujem raspravu. Prelazimo na točku devet, Ad. 9. Prijedlog zakona o izmjenama i dopunama Zakona o zrakoplovstvu Bosne i Hercegovine, predlagatelj: zastupnica Aleksandra Pandurević, broj: 01-02-1-2397/17 od 09.10.2017. (prvo čitanje) Zakonodavno-pravni sektor je 12.10.2017. dostavio Mišljenje u kojem je utvrđeno da je Prijedlog zakona usklađen sa člankom 105. Poslovnika Zastupničkog doma i Jedinstvenim pravilima za izradbu pravnih propisa u institucijama BiH. Kolegij Doma je na 56. sjednici, održanoj 24.10.2017. odredio Povjerenstvo za promet i veze nadležnim za razmatranje Prijedloga zakona. Nadležno Povjerenstvo je 14.11.2017. dostavilo Mišljenje, Povjerenstvo je podržalo načela Prijedloga zakona. Ustavnopravno povjerenstvo je 15.11. dostavilo Mišljenje, Povjerenstvo je utvrdilo da je Prijedlog zakona usklađen sa Ustavom BiH i pravnim sustavom. Otvaram raspravu. Zastupnik Damir Arnaut, povreda Poslovnika. Izvolite zastupniče.
Zahvaljujem predsjedavajuća. Član 74. stav (3) – u slučaju odsustva predlagača akta o njemu se ne raspravlja. Imali smo već tokom ove sjednice identičnu situaciju sinoć kada smo skinuli onaj Izborni zakona, tako da sugerišem da se isto postupi i u ovom slučaju čisto radi procedura.
Zahvaljujem. Evo u skladu sa, Momčilo Novaković, ali Vi ste se javili za raspravu.
[[nije uključen mikrofon]] Ne, nego sam se prijavio .... 6
I Nikola se ..., oprostite molim Vas, želite li replicirati ili povreda Poslovnika, na šta.
[[nije uključen mikrofon]] Ne, nego želim obavjestiti da sam ovlašten ispred predlagača.
Imamo predlagača, imamo predlagača onda nastavljamo ....
Onda imamo predlagača, idemo na raspravu. Zastupnik Nikola Lovrinović. Izvolite.
Zahvaljujem. Također sam bio, dakle, u prigodi da razgovaram o Prijedlogu zakona i imao sam dosta dilema na toj sjednici tražeći, dakle, odgovore na to jer se ovim Prijedlogom zakona mijenja statusna pozicija ove Agencije. Nisam dobio zadovoljavajući odgovor na toj sjednici, Povjerenstvo je odlučilo kako je odlučilo i ja želim zbog, dakle, znanja u ovome Domu i zapisnika kazati, da i dalje tražim odgovor, jer je ovo prvo čitanje, da mi se, da mi se na neki način obrazloži – Da li je ovaj Zakon u suprotnosti sa sustavnim zakonima Bosne i Hercegovine i to Zakona o državnoj službi u institucijama Bosne i Hercegovine, Zakona o ministarstvima i drugim tijelima uprave u Bosni i Hercegovini i Zakona o upravi? Dakle, da li je ovaj Zakon na način na koji je predložen u suprotnosti sa ovim odredbama ovih zakona koje sam naveo? Dakle, i do drugog čitanja, naravno, da tražim da se ovo raščisti. Hvala lijepo.
Zastupnik Momčilo Novaković, rasprava. Izvolite zastupniče.
Hvala lijepo. Ja želim reći da je Komisija za soabraćaj i veze raspravljala, znači, kao nadležna Komisija o ovom Zakonu i da je dala pozitivno mišljenje kad se radi, znači, o principima ovog Zakona. Što se tiče pitanja kolege Lovrinovića sada kao predlagač, u ime predlagača, to naravno nije pitanje za predlagača, nemam ništa protiv da ovo o čemu ste Vi govorili, onaj ko je nadležan kaže ima li ili nema određenih problema vezano za primjenu ovog Zakona. Ono što je predlagač htio, imao namjeru, predlagač je kroz tekst Zakona, znači, napisao. Dakle, ovo dalje je stvar nekih drugih, a ne predlagača.
Zastupnik Zaim Backović, rasprava. Izvolite zastupniče. 7
Zahvaljujem se gospođo predsjedavajuća. Obzirom da imamo ovaj u prvom čitanju Zakon pred sobom ne bi bilo loše sugerirati Vijeću ministara da oni malo pročešljaju inače zakone koje tretiraju postavljenja, jer mi smo jedina zemlja ne samo u okruženju, nego u Evropi u kojoj je nametnutim Zakonom o državnim službenicima učinjeno da nešto što se zove direktor postaje državni službenik i jednako vječit, jedina. Znači, evo ovdje nam sjede gospoda iz ambasada, pa ne bi bilo loše da nam kažu je li moguće da bude neko ko se zove menadžer toga i toga da ima vječiti mandat u smislu nečega što pripada državi, toga nema. Susjedne države, Hrvatska, Srbija, toga nema. Direktori direkcija, direktori agencija, direktori uprava, direktori ovoga, to su mandatne funkcije. Kod nas su zbog toga što je politika činila što je činila, dovodila nešto što nema veze sa strukom, pokušali kroz zakon učiniti da se dovedu ljudi kao koji će znati i postaju vječiti. No i ovi su se dosjetili pa im onda ponude druga mjesta koja su kao bolja, pa ih mijenjaju. Ovo treba da su mjesta koja se popunjavaju konkursima i po stručnosti, ne po pripadnosti, boji, mirisu i okusu, nego po znanju. Te predlažem da Vijeće ministara napravi jednu analizu, da nam je dostavi i da predloži cjelovite izmjene Zakona kada su u pitanju ove vrste mjesta i postavljenja. Hvala.
Ne vidim više prijavljenih po ovoj točki dnevnog reda. Zaključujem raspravu. Prelazimo na točku 11. Prijedlog zaključka o osnivanju Privremenog zajedničkog povjerenstva obaju domova Parlamentarne skupštine BiH za provođenje procedure izbora jednog člana Upravnog odbora Agencije za razvoj visokog obrazovanja i
[[nije uključen mikrofon]] desetu, desetu...
Isprika, moramo se vratiti, preskočili smo jednu točku greškom. Znači, nismo na točki 11. nego točka 10. Ad. 10. Informacija o rezultatima usklađivanja cijena i usluga i tehničkoj kvaliteti usluga mibilne telefonije u BiH s cijenama u regiji i Europi, podnositelj: Regulatorna agencija za komunikacije BiH, broj: 01-50-1-1290/17, veza broj: 01-50-1-572/17 od 22.09.2017. (realiziranje zastupničke inicijative usvojene u nastavku 48. sjednice Zastupničkog doma PSBiH, održanom 05.07.2017.) Inicijativa je usvojena u nastavku 48. sjednice Zastupničkog doma, održane 05.07.2017. Regulatorna agencija za komunikacije dostavila je traženu Informaciju, Kolegij Doma odredio je Povjerenstvo za promet i veze nadležnim za razmatranje ove Informacije. Povjerenstvo je 14.11.2017. dostavilo Mišljenje o Informaciji, Povjerenstvo je jednoglasno primilo k znanju 8 Informaciju. Takođe podnositelj Informacije povukao je predloženu mjeru 1 iz Pregleda aktivnosti za učinkovitiji razvoj tržišta komunikacija u BiH, te u skladu s tim 16.11.2017. dostavio korigiranu Informaciju. Otvaram raspravu. Nema prijavljenih. Zaključujem raspravu. Prelazimo na točku 11. Ad. 11. Prijedlog zaključka o osnivanju Privremenog zajedničkog povjerenstva obaju domova Parlamentarne skupštine BiH za provođenje procedure izbora jednog člana Upravnog odbora Agencije za razvoj visokog obrazovanja i osiguranja kvalitete iz srpskog naroda, predlagatelj: Zajednički kolegij obaju domova PSBiH, broj: 01,02-34-1-2474/17 od 25.10.2017.
Zahvaljujem gospođo predsjedavajuća. Dakle, jednog od, za jednog od kandidata predlažem gospođu Dianu Zelenika, ispred Kluba.
Zahvaljujem. Damir Arnaut, ispravak krivog navoda. Izvolite zastupniče.
Zahvaljujem predsjedavajuća. Za drugog kandidata predlažem profesora Mirsada Đonlagića.
Zastupnik Borislav Bojić, rasprava. Izvolite.
Za jednog od kandidata predlažem prof. dr Nenada Lalića.
Zahvaljujem. Zaključujem raspravu. 9 Prelazimo na točku 12. Ad. 12. Izvješće o utvrđivanju liste uspješnih kandidata za imenovanje člana Ureda za razmatranje žalbi, materijal: Privremenog zajedničkog povjerenstva obaju domova Parlamentarne skupštine BiH za provođenje procedure imenovanja člana Ureda za razmatranje žalbi, broj: 01,02-34-1-2683/17 od 14.11.2017. Privremeno zajedničko povjerenstvo obaju domova Parlamentarne skupštine BiH za provođenje procedure imenovanja člana Ureda za razmatranje žalbi je 14.11.2017. dostavilo u proceduru Izvješće o utvrđivanju liste uspješnih kandidata za imenovanje člana Ureda za razmatranje žalbi. Predložena kandidatkinja za imenovanje na mjesto člana Ureda za razmatranje žalbi u Banjoj Luci kao priznati stručnjak upravnog prava i/ili upravnog postupka jeste Šejla Mirković-Omanović sa osvojenih 46,3 bodova. Mandat novoizabranog člana umjesto razrješenog člana Ureda za razmatranje žalbi traje do isteka aktuelnog petogodišnjeg mandata razrješenog člana, odnosno do 19.10.2020. godine. Materijal ste dobili. Otvaram raspravu. Zastupnik Zaim Backović. Izvolite zastupniče.
Da materijal smo dobili, ali mi imamo materijale u ekeltronskoj formi i da ne bi ovdje gomilali kilograme materijala koristimo ..., da bi mogao da diskutujem ja molim da se ovaj materijal postavi, jer sam imao pripremljeno, njega nema u elektronskoj formi. Ja vas molim da se to postavi da bi mogli uopšte razgovarati. Zato i imamo ove naprave ispred sebe,
Molim Vas. ZAIM
ili nam pogasite ove naprave.
Molim Vas, podaci su dostavljeni onako kako to zakon dozvoljava, molim tajnika Doma da Vas upozna sa ovim što ste tražili.
Dobar dan svima. Ovaj, vezano za ovo pitanje, svi zastupnici su dobili pisani materijal, a pošto se u pisanom materijalu nalaze osobni podaci kandidata, znači po Zakonu o zaštiti osobnih podataka ne možemo elektronski, znači, dignuti na sustav, ovaj, kršili bi Zakon o zaštiti osobnih podataka, a imamo tu već primjedbu Agencije za zaštitu osobnih podataka. Pa primjetili ste već, nije ovo prvi put, da onaj dio koji se tiče osobnih podataka ne stavljamo i na internet, intranet i na web. Imali smo tu i dolazila nam je jednom i agencija jedna državna da nas upozori na to. Hvala. 10
Zahvaljujem tajniku. Zastupnik Zaim Backović, ispravak krivog navoda.
Očito se mi nismo razumjeli, nisam ja tražio da mi date koliko je neko visok, širok, boju očiju, koja mu je težina, kad je rođen, gdje je rođen, udat, neudat, djeca, nedjeca, adresu stanovanja, brojeve telefona, nego da nam date ono što je osnov, to je ime i prezime, stručna sprema, to nije tajni podaci. Provedena procedura, broj bodova, ko je kako i to bi trebalo da stoji ovdje. Mene ne zanima ni ima li plavu kosu, ni čičkavu kosu, crnu kosu, to me stvarno ne zanima. ____________(?) [[nije uključen mikrofon]] Ne, imam ja, ali ja hoću ovdje, ja sam dobio ovu napravu ispred sebe, da se sa njom služim i kada diskutujem da imam ispred sebe, neću da držim papire u rukama, te vas molim da se to postavi bez podataka koji se odnose na ovo o čemu sam maloprije rekao, ono što spada u domen zaštite ličnosti. Ovo nije zaštita ličnosti, znači staž, iskustvo, stručna sprema, bodovanje, to nisu tajni podaci, te vas molim da to bude, da bi mogli da razgovaramo o ovome. To je naše pravo da imamo.
Zahvaljujem zastupniku. Evo molim službe da u skladu sa ovim primjedbama omoguće sve što dozvoljava zakon, Poslovnik i druge procedure, a sve ono što je na neki način zakonom onemogućeno, da se ne bi dozvolilo da se od strane službi krši. Safer Demirović zastupnik, rasprava. Izvolite zastupniče.
Zahvaljujem poštovana predsjedavajuća, pozdravljam Vas i sve prisutne. Zajedno sa gospođom Zelenikom i kolegom Bojićem ja sam bio član ove Komisije za izbor kandidata, na konkurs se je prijavilo tri člana od kojih je u fazi, znači, intervijua jedan odustao, tako da su bila samo dva člana. Ono što je za mene zanimljivo, obzirom da se radi o jako interesantnoj poziciji, ovako mali broj kandidata. Znači, nešto mi tu nije baš bilo najjasnije, ali evo tako prijavilo se samo dva kandidata između, izbor između njih za mene uopšte nije bio težak, onaj po mom ličnom ubjeđenju ovaj kandidat je puno više pokazao onaj znanja i sposobnosti da bude izabran na ovo mjesto. Zahvaljujem se.
Zahvaljujem. Nema više prijavljenih. Zaključujem raspravu po ovoj točki dnevnog reda. 11 Prelazimo na točku 13. Ad. 13. Imenovanje tri člana iz Zastupničkog doma u Zajedničko povjerenstvo obaju domova za postizanje istovjetnog teksta Zakona o izmjenama Zakona o osnovama sigurnosti prometa na cestama u Bosni i Hercegovini (predlagatelj: zastupnik Momčilo Novaković, broj: 01-02-1-1374/17 od 30.05.2017.) Zakon o izmjenama i dopunama Zakona o osnovama sigurnosti prometa na cestama u Bosni i Hercegovini je usvojen na 50. sjednici Zastupničkog doma, održanoj 26.07.2017. i na 33. sjednici Doma održanoj 08.11.2017. Zakon je usvojen u domovima u različitom tekstu, te je potrebno imenovati tri člana iz Zastupničkog doma u Zajedničko povjerenstvo za postizanje istovjetnog teksta. Otvaram raspravu i ja predlažem ujedno Nikolu Lovrinovića u ime Kluba u ovo Povjerenstvo.
Šemsudin Mehmedović.
Šemsudin Mehmedović, klub. Borislav Bojić.
... predložim uvaženog kolegu Momčila Novakovića...
Momčilo Novaković. Zahvaljujem. Zaključujem raspravu. Prelazimo na točku 14. Ad. 14. Imenovanje tri člana iz Zastupničkog doma u Zajedničko povjerenstvo obaju domova za postizanje istovjetnog teksta Zakona o izmjeni i dopunama Zakona o zaštiti i dobrobiti životinja (predlagatelj: zastupnik Predrag Kožul, zakon broj: 01-02-1- 814/17 od 23.03.2017.) Zakon o izmjenama i dopunama Zakona o osnovama sigurnosti prometa na cestama u Bosni i Hercegovini usvojen je na 44. sjednici Zastupničkog doma, održanoj 20.04.2017. i na 33. sjednici Doma naroda, održanoj 08.11.2017. Zakon je usvojen u domovima u različitom tekstu, te je potrebno imenovati tri člana iz Zastupničkog doma u Zajedničko povjerenstvo za postizanje istovjetnog teksta. Otvaram raspravu i predlažem odma Predraga Kožula ispred Kluba HNS. 12 Ali vidim da se i predsjednik Kluba javio, ali evo. Mirsad Đonlagić, izvolite kolega, rasprava.
Predsjedavajuća, pozdravljam Vas, kao i ostale kolegice i kolege. Ja u ime Kluba SBB-a za člana ove Komisije predlažem gospodina Damira Arnauta.
Zahvaljujem. Borislav Bojić, zastupnik. Izvolite.
Iz reda poslanika, ja bih predložio uvaženog kolegu Đorđa Krčmara.
Zahvaljujem. Nema više prijavljenih. Zaključujem raspravu. Prelazimo na točku 15. Ad. 15. Razmatranje materijala Udruge za zaštitu deviznih štediša u Bosni i Hercegovini, akt broj: 01-50-17-2410/17 od 28.11.2017., s Obaviješću Povjerenstva za financije i proračun, broj: 01/4-50-3-4-2410,56/17 od 29.11.2017. Udruga za zaštitu deviznih štediša u BiH je 28.11.2017. dostavila Kolegiju Doma materijal koji je razmatran na sjednici Povjerenstva za financije i proračun, održanoj istog dana. Povjerenstvo za financije i proračun je 29.11.2017. dostavilo Kolegiju Zastupničkog doma obavijest i zahtjev za dopunu dnevnog reda 54. sjednice Zastupničkog doma. Povjerenstvo je usvojilo sljedeći zaključak: Povjerenstvo za financije i proračun Zastupničkog doma Parlamentarne skupštine BiH traži od Zastupničkog doma da inzistira da Vijeće ministara BiH u najkraćem roku realizira zaključke sa 49. sjednice Zastupničkog doma Parlamentarne skupštine BiH, održane 05.07.2017. godine, koji se odnose na informaciju o zaštiti imovine vlasnika stare devizne štednje položene, pardon, u slovenskim i srbijanskim bankama u skladu sa presudom Evropskog suda u Strazburu u predmetu 60642/08 Ališić i drugi, a uzimajući u obzir zasjedanje Odbora ministara Vijeća Europe u prosincu kada će razmatrati i nadzor nad izvršenjem presude Evropskog suda u predmetu Ališić i drugi. Ovaj materijal uvršten je u dnevni red 54. sjednice Doma prema odlukama Kolegija Doma sa 59. sjednice, održane 13.12.2017. i Kolegija Doma u proširenom sastavu 60. sjednice, održane 13.12.2017. Materijale ste dobili. Otvaram raspravu. Zastupnik Damir Bećirović, rasprava. Izvolite zastupniče. 13
Hvala. Ja sam mislio da će se javiti predsjedavajući Komisije i da će pojasniti malo i ove materijale što smo dobili, ali evo očigledno da nije problem samo u institucijama Republike Slovenije, nego da postoji problem i u institucijama Bosne i Hercegovine i da se i zbog toga ne isplaćuju neke, da ne mogu određene osobe doći do informacija o svojim potraživanjima i onome što se događa, te sam ja i stoga predložio ovaj Zaključak kojim bi uputili kao Predstavnički dom Ministarstvu finansija Federacije BiH i zatražili informaciju o ovom problemu koji evidentno postoji i koji bi trebalo što prije riješiti. Hvala.
Zahvaljujem. Zastupnik Zaim Backović, rasprava. Izvolite.
Hvala. Držim ovdje ispred sebe, Damire u biti isto smo htjeli, ja sam htio da govorim, pa onda da napišem, a ti si ovo odmah napisao. Vama je poznato da je u ovoj državi '96. godine donešen Zakon o općim potraživanjima građana po osnovu staža, učešća u ratu i staroj deviznoj štednji. To je pretvoreno u papire koji su se zvali, govorim za Federaciju, u certifikate. Ti certifikati su po zakonima koji su donešeni mogli biti upotrebljeni u procesu privatizacije i u procesu, postupku otkupa stanova na kojima postoji nesporno stanarsko pravo. I onda kad ovo kažem dolazimo do strašnih apsurda, Zakon o privatizaciji donesen, počela privatizacija '99. godine po više principa, javnim upisom dionica, maloj privatizaciji, velikoj privatizaciji i da sad sve ne nabrajam. I ljudi počeli da koriste svoje certifikate i data je mogućnost trgovine tim papirima. Sticajem okolnosti znam ljude koji su kolektovali po desetine miliona certifikata, tu su i ta devizna štednja, desetine miliona, ali onda ih upotrebljavali. Donesen Zakon o berzi, donesen Zakon o depou vrijednosnih papira, o načinu vođenja elektronskom vrijednosnih papira i sve redom, čitav set zakona i ljudi upisivali, postali dioničari, ne vlasnici. Kod nas se, da apsurd bude veći, dioničarstvo smatra vlasništvom, da, vi ste vlasnici dionica, a ne firmi. I onda imamo, kod nas donosimo zakone u ovoj Skupštini koji su apsurd nad apsurdima. Samo ću jedan Zakon navesti, Zakon o skubu interesa, gdje ste naveli da 1% vlasništva i Zakon derogira sve zakone nazad, molim vas, ovo je jako važno, jer sukob interesa, zaboravljate da je to po Zakonu koji je donesen '98. godine. Da bi neko imao dominantno upravljanje, on mora imati najmanje 50+1%, neko ko ima 10% ne može upravljati, ne može postaviti člana Nadzornog, Upravnog odbora, upravu, ništa, ali ništa. E sad idemo na ovo što je oko stare devizne štednje. Vi ste s tim papirima učestvovali u privatizaciji, sad bi to trebalo sve poništiti, poništiti, vratiti na prethodno stanje da bi neko mogao, jer velika većina je to iskoristila, zaboravljamo mi to. Gdje je sad tu država, ovo što je traženo, da ima ukupnu evidenciju utroška i realnog potraživanja, gdje? Toga nema, to vam je otprilike kao i ono što mi još uvijek ne znamo, predavana je, kad su rađeni bilansi, vanbilansna imovina u inostranstvu državi i mi nemamo pojma šta je vlasništvo države van granica Bosne i Hercegovine, od luke Šibenik koja je bila nesporno vlasništvo Bosne i Hercegovine, jer je napravio, izgradio za svoje potrebe Šipad BiH, izvoz drveta. Šta je s njom, šta je sa Sidex-om, šta je sa Energoinvestovim firmama, UNIS-ovim, INCEL-ovim? Ja mogu sad da nabrajam 14 hiljade stvari ovdje, hiljade. Predlažem da se usvoji ovaj zaključak [[govornik se upozorava na vrijeme]] koji je dao Damir Bećirović i da se ovom problemu pristupi puno serioznije i da se poštuju zakoni koji su i danas na snazi u ovoj zemlji. Znači, zakoni od '96. do danas koji su donešeni. Hvala.
Hvala i Vama. Zastupnik Momčilo Novaković, rasprava. Izvolite.
Hvala Vam lijepo. Želim da nas podsjetim samo da smo negdje početkom sedmog mjeseca, koleginica Maja Gasal-Vražalica, kolega Denis Bećirović i ja predložili jedan materijal, koji se raspravaljao ovdje na Predstavničkom domu, upravo vezan za ovu problematiku i tada je donesen jedan set zaključaka koji je upućen Savjetu ministara i Savjet ministara po tim zaključcima trebao da poduzme određene mjere. Sedam i po mjeseci nakon tog našeg, te naše rasprave i datih zaključaka nemamo nikakvu informaciju od Savjeta ministara šta se dešava sa tim našim zaključcima, odnosno da li je išta po njima poduzeto ili jednostavno poduzeto, ali nije moguće uraditi po tome ništa. Komisija za finansije, koliko vidim ovdje, se upravo na tome, na tom pitanju, tim pitanjem bavila i utvrdila da se zatraži od Savjeta ministara da se realizuju zaključci usvojeni na sjednici Predstavničkog doma početkom sedmog mjeseca 2017. godine. Ja mislim da mi danas možemo jedino još jednom osnažiti te zaključke, tražiti još jednom od Savjeta ministara da izvrši obaveze koje je dobio od Predstavničkog doma što, naravno, ne isključuje i mogućnost da usvojimo zaključak od kolege Damira Bećirovića koji je na neki način na tom fonu ranije donosenih zaključaka ovdje u Predstavničkom domu. Dakle, ja ću, dakle, podržati stav Komisije za finansije i budžet, prijedlog njihovog zaključka, ali ću podržati i prijedlog zaključka kolege Damira Bećirovića.
Zahvaljujem. Nema više prijavljenih za raspravu. Zaključujem raspravu po točki 15. Prije no što pređemo na točku 16. predlažem objedinjavanje rasprave o točkama od 16. do 20. dnevnog reda, uključujući i točku 20. obzirom na to da je riječ o davanju suglasnosti za ratifikaciju amandamana, sporazuma i ugovora. Glasanje o prijedlogu za objedinjavanje rasprava po ovim točkama. Molim vas da se izjasnimo. Od ukupno 30 nazočnih – 25 za, 2 protiv, 3 suzdržana. Postoji opća, postoji entitetska većina. Konstatiram da smo objedinili raspravu po točkama od 16. do 20. dnevnog reda, uključujući i točku 20. 15 Ad. 16. – Ad. 20. Davanje suglasnosti za ratificiranje amandmana, sporazuma i ugovora A sada, dobili ste Mišljenje nadležnog Povjerenstva za vanjske poslove po ovim točkama. Otvaram raspravu. Nema prijavljenih. Zaključujem raspravu po ovim točkama. Sad je 11:36, želim vas obavjestiti da je po dogovoru i Kolegija i Kolegija u proširenom sastavu za današnji rad sjednice bila predviđena pauza od 12:00, 11:45 do 13:00 sati. Obzirom da, evo i u Kolegiju sad, mislili smo ako postoji mogućnost da se izjasnimo da pauza bude kraća, ali evo, na zahtjev ...
Možemo, možemo odmah glasati.
Pet minuta pauza.
Pet minuta, dobro. Onda dajem pet minuta, za 5 minuta vidimo se na glasanju. Dame i gospodo, možemo li krenuti sa glasovanjem? Molim vas da sjednemo. Evo podsjećanja radi, budući da je sjednica bila u nastavku, da nemamo ovog zapisnika idemo na glasanje od točke 6. – Prijedlog zakona o izmjenama Zakona o plaćama i naknadama u institucijama Bosne i Hercegovine, predlagatelj: Vijeće ministara BiH (prvo čitanje). Glasujemo o usvajanju Prijedloga zakona u prvom čitanju. ____________(?) [[nije uključen mikrofon]] Možete li ponoviti glasanje.
Može.
Može. Molim vas za drugi krug glasanja o Prijedlogu zakona. Od ukupno 36 nazočnih – za 21, protiv 8, suzdržanih 7. Postoji opća, postoji entitetska većina, znači nemamo 2/3 protiv ni iz jednog. Konstatiram da smo usvojili Prijedlog zakona o izmjenama Zakona o plaćama i naknadama u institucijama Bosne i Hercegovine, predlagatelja Vijeća ministara BiH. Prelazimo na točku 7. – Prijedlog zakona o dopunama Zakona o plaćama i drugim naknadama u sudbenim i tužiteljskim institucijama na razini BiH, predlagatelj Vijeće ministara BiH, broj: 01,02-02-1-2338/17 od 29.09.2017. s Mišljenjem Povjerenstva za financije i proračun. Glasujemo o negativnom Mišljenju Povjerenstva za financije i proračun. Od ukupno 37 nazočnih – za 14, protiv 14, suzdržanih 9. Ne postoji opća većina, znači, nismo usvojili Mišljenje. Znači, nadležna Komisija se zadužuje da izradi novo mišljenje u skladu sa članom 113. stavak (3) Poslovnika. Prelazimo na točku 8. – Prijedlog zakona o izmjenama i dopunama Izbornog zakona BiH, predlagatelji zastupnici Salko Sokolović, Senad Šepić i Sadik Ahmetović, broj: 01- 02-1-2400/17 od 09.10.2017. (prvo čitanje). Glasujemo o usvajanju Prijedloga zakona u prvom čitanju. 17 ____________(?) [[nije uključen mikrofon]] Ponovite glasanje. Molim vas ponovite glasanje. Od ukupno 37 nazočnih – za 19, protiv 10, suzdržanih 8. Postoji opća, postoji entitetska većina. Konstatiram da smo usvojili Prijedlog zakona o izmjenama i dopunama Izbornog zakona BiH, predlagatelja zastupnika: Salke Sokolovića, Senada Šepića i Sadika Ahmetovića. Sad glasujemo o Prijedlogu zaključaka iz Mišljenja ____________(?) [[nije uključen mikrofon]]
Ma dobro, prošlo.
Šta je bilo? ____________(?) [[nije uključen mikrofon]] Da se konstatira? ___________(?) [[nije uključen mikrofon]]
/nije uključen mikrofon/
Molim? 20 ____________(?) [[nije uključen mikrofon]] Ponovite glasanje. Je li netko tražio nešto? ____________(?) [[nije uključen mikrofon]] ako može.
[[nije uključen mikrofon]] samo u zapisniku da se ispravi, ja pokušavam glasati, ne ide. Ne morate ponavljati, samo mi nije registrovan ...
Molim da se konstatira zapisnički primjedba zastupnika Saše Magazinovića. Sada glasujemo o Prijedlogu zaključka zastupnika Damira Bećirovića. Da li treba čitati tekst Zaključka?
Ne treba, dobili smo ga maloprije.
Molim vas da se izjasnimo. Od ukupno 37 nazočnih – za 22, protiv 4, suzdržanih 11. Postoji opća i entiteska većina. Konstatiram da smo usvojili Prijedlog zaključka zastupnika Damira Bećirovića. 21 Predlažem da se izjasnimo o točkama od 16. do 20., da se znači izjasnimo o, u paketu. Pa vas molim da se pristupi glasanju. Od 37 nazočnih – 29 za, protiv 6, 2 suzdržana. Konstatiram da postoji opća i entitetska većina, te da smo objedinili izjašnjavanje o točkama od 16. do 20., uključujući i točku 20. Sad vas molim da se izjasnimo o točkama od 16. do 20. i uključujući i točku 20. Od ukupno 37 nazočnih – za 29, protiv 4, suzdržanih 4. Postoji opća, postoji entitetska većina. Konstatiram da smo usvojili točke od 16. do 20., uključujući i točku 20. Zaključujem 54. sjednicu Zastupničkog doma. Obavještavam zastupnice i zastupnike da će 55. sjednica Doma koja je bila zakazana za danas, 15.12.2017. biti održana u četvrtak 21.12.2017. u 10:00 sati. Hvala vam na suradnji. Sjednica završena u 12:05 sati.